суапове и валутни и лихвени суапове).
 C0370
 Падеж
 Посочва се договорно определената дата, на която се закрива договорът за деривата, съгласно стандарт ISO 8601 (формат гггг-мм-дд), независимо дали е датата на падежа, датата на изтичане за опции (европейска или американска) и др.
 S.09.01 — Информация за приходи/печалби и загуби в рамките на периода
 Общи коментари:
 Настоящият раздел се отнася за ежегодното подаване на информация на равнище група.
 Настоящият образец съдържа информация относно печалбите/приходите и загубите по категория активи (включително деривати), т.е. не се изисква отчитане по отделни позиции. Категориите активи, посочени в настоящия образец, са определени в приложение IV — Категории активи.
 На равнище група образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните от групата портфейли (т.е. нетно от сделките в рамките на групата), попадащи в обхвата на надзора на групова основа. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Печалбите/приходите и загубите от портфейли, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат портфейл по портфейл, всеки по категория актив;
 —
 Печалбите/приходите и загубите от портфейли, държани от предприятията, консолидирани в съответствие с член 335, параграф 1, букви а), б) и в) от Делегиран регламент (ЕС) 2015/35, се отчитат портфейл по портфейл, всеки по категория актив;
 —
 Печалбите/приходите и загубите от портфейли, държани от други свързани предприятия, не се включват;
 Когато се използва единствено метод 2, отчитането обхваща подробен списък на портфейлите, държани от застрахователните и презастрахователните предприятия, притежаващи дялово участие, застрахователните холдинги или финансовите холдинги със смесена дейност и техните дъщерни предприятия, и тяхната рентабилност по категория актив. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) се отчитат;
 —
 Печалбите/приходите и загубите от портфейли, държани от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат портфейл по портфейл, всеки по категория актив;
 —
 Печалбите/приходите и загубите от портфейли, държани от дъщерни предприятия (от ЕИП, еквивалентни извън ЕИП и нееквивалентни извън ЕИП), се отчитат портфейл по портфейл, всеки по категория актив;
 —
 Печалбите/приходите и загубите от портфейли, държани от други свързани предприятия, не се включват;
 Когато се използва комбинация от метод 1 и 2, една част от отчитането отразява консолидираната позиция на държаните от групата портфейли (т.е. нетно от сделките в рамките на групата), попадащи в обхвата на надзора на групова основа, които трябва да бъдат отчетени, а другата част от отчитането обхваща подробен списък на портфейлите, държани от дъщерните предприятия, и тяхната рентабилност по категория актив.
 Първата част от отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Печалбите/приходите и загубите от портфейли, държани от застрахователните или презастрахователните предприятия, притежаващи дялово